VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO

Į S A K Y M A S

DĖL AKCIZAIS APMOKESTINAMŲ PREKIŲ APSKAITOS AKCIZAIS APMOKESTINAMŲ PREKIŲ SANDĖLIUOSE

2002 m. birželio 14 d. Nr. 156

Vilnius

Vadovaudamasis Lietuvos Respublikos akcizų įstatymu (Žin., 2001, Nr. 98-3482), Lietuvos Respublikos mokesčių administravimo įstatymo (Žin., 1995, Nr. 61-1525) 17 straipsnio 5 punktu, Lietuvos Respublikos Vyriausybės 2002 m. birželio 4 d. nutarimu Nr. 821 „Dėl Akcizų įstatymo nuostatų įgyvendinimo“ (Žin., 2002, Nr. 56-2264), Lietuvos Respublikos finansų ministerijos 2002 m. birželio 5 d. įsakymu Nr. 154 „Dėl Lietuvos Respublikos akcizų įstatymo įgyvendinimo“ (Žin., 2002, Nr. 58-2371) bei 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Finansų ministerijos nuostatų patvirtinimo“ patvirtintų Valstybinės mokesčių inspekcijos prie Finansų ministerijos nuostatų (Žin., 1997, Nr. 87-2212; 2001, Nr. 85-2991; 2002, Nr. 20-786) 18.11 punktu:

1. Tvirtinu:

1.1. Klasifikatorių operacijų, susijusių su akcizais apmokestinamų prekių sandėlyje esančiomis akcizais apmokestinamomis prekėmis.

1.2. Akcizų įstatyme nurodytų akcizais apmokestinamų prekių tarifinių grupių kodų klasifikatorių.

1.3. Akcizais apmokestinamų prekių sandėlio pavyzdinio apskaitos žurnalo formą ir jo pildymo taisykles.

2. Įsakau:

2.1. Apskričių valstybinių mokesčių inspekcijų viršininkams užtikrinti, kad akcizais apmokestinamų prekių sandėliuose būtų pildomi akcizais apmokestinamų prekių apskaitos žurnalai.

2.2. Valstybinės mokesčių inspekcijos prie Lietuvos Respublikos finansų ministerijos viršininko pavaduotojams šio įsakymo vykdymą kontroliuoti pagal kuruojamas veiklos sritis.

Viršininkas	Jurgis Gurauskas

PATVIRTINTA

Valstybinės mokesčių inspekcijos

prie Lietuvos Respublikos finansų ministerijos

viršininko 2002 m. birželio 14 d.

įsakymu Nr. 156

KLASIFIKATORIUS OPERACIJŲ, SUSIJUSIŲ SU AKCIZAIS APMOKESTINAMŲ PREKIŲ SANDĖLYJE ESANČIOMIS AKCIZAIS APMOKESTINAMOMIS PREKĖMIS

Kodas	Pavadinimas
A1	Akcizais apmokestinamų prekių, skirtų eksportui, išgabenimas
A2	Akcizais apmokestinamų prekių, skirtų užsienio šalių diplomatinių ir konsulinių atstovybių veiklai, išgabenimas
A3	Akcizais apmokestinamų prekių, kurios pagal Muitinės kodeksą neapmokestinamos importo mokesčiais, išgabenimas
A4	Akcizais apmokestinamų prekių (išskyrus kurą), kurios Vyriausybės ar jos įgaliotos institucijos nustatyta tvarka tiekiamos kaip atsargos laivams ir (arba) orlaiviams, gabenantiems keleivius ir (arba) krovinius tarptautiniais maršrutais, išgabenimas
E1	Etilo alkoholio, pripažinto denatūruotu etilo alkoholiu, kuriam netaikomas akcizas, išgabenimas
E2	Etilo alkoholio, kurį sveikatinimo reikmėms įsigyja ir naudoja farmacijos įmonės bei (arba) sveikatos priežiūros įstaigos, išgabenimas
E3	Etilo alkoholio ir alkoholinių gėrimų, skirtų acto gamybai, išgabenimas
E4	Etilo alkoholio ir alkoholinių gėrimų, skirtų šokolado gaminių gamybai, jeigu 100 kilogramų (neto) Šokolado gaminių sunaudojama ne daugiau kaip 8,5 litro gryno etilo alkoholio, išgabenimas
E5	Etilo alkoholio ir alkoholinių gėrimų, skirtų maisto produktų gamybai, jeigu 100 kilogramų (neto) šių produktų sunaudojama ne daugiau kaip 5 litrai gryno etilo alkoholio, išgabenimas
E6	Etilo alkoholio ir alkoholinių gėrimų, skirtų maisto pramonėje naudojamų kvapiųjų medžiagų ar jų mišinių gamybai, išgabenimas
E7	Etilo alkoholio ir alkoholinių gėrimų, skirtų gėrimų, kurių faktinė alkoholio koncentracija, išreikšta tūrio procentais, neviršija 1,2 proc. tūrio, gamybai, išgabenimas
K1	Orlaivių degalų (variklių kuro) tiekiamų kaip kuro atsargos orlaiviams, gabenantiems keleivius ir (arba) krovinius tarptautiniais ir vietiniais maršrutais, taip pat teikiantiems kitokias paslaugas už atlyginimą; orlaiviams, kurie naudojami atliekant valstybės ar savivaldybių institucijų funkcijas; orlaiviams, dalyvaujantiems karinėse tarptautinėse pratybose, išgabenimas
K2	Laivų degalų (variklių kuro), kurie tiekiami kaip kuro atsargos laivams, gabenantiems keleivius ir (arba) krovinius tarptautiniais ir vietiniais maršrutais, taip pat teikiantiems kitokias paslaugas už atlyginimą; laivams, kurie naudojami atliekant valstybės ar savivaldos institucijų funkcijas; laivams, dalyvaujantiems karinėse tarptautinėse pratybose; žvejybos laivams, išgabenimas
K3	Akcizų įstatymo 29-33 straipsniuose nurodytų produktų, kai jie naudojami kitiems tikslams negu kaip degalai (variklių kuras), šildymo kuro arba degalų (variklių kuro) priedų išgabenimas
K4	Gazolių (dyzelinių degalų), skirtų naudoti žemės ūkyje, taip pat tvenkinių ir kitų vidaus vandenų žuvininkystėje, išgabenimas
S1	Akcizais apmokestinamų prekių išgabenimas iš akcizais apmokestinamų prekių sandėlio į kitą akcizais apmokestinamų prekių sandėlį taikant akcizų mokėjimo laikino atidėjimo režimą
S2	Akcizais apmokestinamos prekių, kurioms akcizų mokėjimo laikino atidėjimo rėžimas panaikintas ir už kurias akcizai nesumokėti, išgabenimas iš akcizais apmokestinamų prekių sandėlio
LG	Išleistų laisvai cirkuliuoti importuotų akcizais apmokestinamų prekių įvežimas
SG	Kitų akcizais apmokestinamų prekių, už kurias akcizai sumokėti, įvežimas
NG	Kitų akcizais apmokestinamų prekių, už kurias akcizai nesumokėti, įvežimas
RG	Akcizais apmokestinamų prekių, kurioms taikomas akcizų mokėjimo laikino atidėjimo režimas (su AAD), įvežimas
PP	Akcizais apmokestinamų prekių pagaminimas akcizais apmokestinamų prekių sandėlyje
M1	Akcizais apmokestinamų prekių panaudojimas kaip žaliava kitoms akcizais apmokestinamoms prekėms gaminti (Akcizų įstatymo 9 str. l d. 2 punktas)
M2	Akcizais apmokestinamų prekių panaudojimas tikslams, kai šios prekės atleidžiamos nuo akcizų (Akcizų įstatymo 9 str. 1 d. 2 punktas)
M3	Akcizais apmokestinamų prekių sunaudojimas akcizais apmokestinamų prekių gamybos procese (Akcizų įstatymo 36 str. 1 d. 4 punktas)
M4	Akcizais apmokestinamų prekių, už kurias akcizai nesumokėti, sunaudojimas (Akcizų įstatymo 9 str. 1 d. 2 punktas)
PR	Akcizais apmokestinamų prekių, už kurias akcizai nesumokėti, praradimas
IN	Akcizais apmokestinamų prekių likučių koregavimas, atsižvelgiant į inventorizavimo duomenis

______________

PATVIRTINTA

Valstybinės mokesčių inspekcijos

prie Lietuvos Respublikos finansų ministerijos

viršininko 2002 m. birželio 14 d.

įsakymu Nr. 156

AKCIZŲ ĮSTATYME NURODYTŲ AKCIZAIS APMOKESTINAMŲ PREKIŲ TARIFINIŲ GRUPIŲ KODŲ KLASIFIKATORIUS

Prekių grupės	Akcizų įstatyme nurodytos akcizais apmokestinamų prekių tarifinės grupės kodas	Matavimo vienetas
Alus:	100
Alus	110	HLT (alaus, perskaičiuoto pagal 1 procento faktinę alkoholio koncentraciją, hektolitras)
Mažosios alaus daryklos ne daugiau kaip 100 tūkst. dekalitrų per metus realizuojamas alus	120	HLT (alaus, perskaičiuoto pagal 1 procento faktinę alkoholio koncentraciją, hektolitras)
Alkoholiniai gėrimai:	200
Vynas iš šviežių vynuogių	210	HLT (hektolitras)
Fermentuoti gėrimai, kurių faktinė alkoholio koncentracija, išreikšta tūrio procentais, yra ne didesnė kaip 8,5 procentų tūrio	220	HLT (hektolitras)
Fermentuoti gėrimai, kurių faktinė alkoholio koncentracija, išreikšta tūrio procentais, yra didesnė kaip 8,5 procentų tūrio	230	HLT (hektolitras)
Tarpiniai produktai (išskyrus tarpinius produktus, kurie atitinka Vyriausybės ar jos įgaliotos institucijos patvirtintą vaisių - uogų vynų apibūdinimą, taip pat tarpinius produktus, pagamintus iš midaus), kurių faktinė tūrinė alkoholio koncentracija, išreikšta tūrio procentais, yra ne didesnė kaip 15 procentų tūrio	240	HLT (hektolitras)
Tarpiniai produktai (išskyrus tarpinius produktus, kurie atitinka Vyriausybės ar jos įgaliotos institucijos patvirtintą vaisių - uogų vynų apibūdinimą, taip pat tarpinius produktus, pagamintus iš midaus), kurių faktinė tūrinė alkoholio koncentracija, išreikšta tūrio procentais, yra didesnė kaip 15 procentų tūrio	250	HLT (hektolitras)
Tarpiniai produktai, kurie atitinka Vyriausybės ar jos įgaliotos institucijos patvirtintą vaisių - uogų vynų apibūdinimą, taip pat tarpiniai produktai, pagaminti iš midaus, kurių faktinė tūrinė alkoholio koncentracija, išreikšta tūrio procentais, yra ne didesnė kaip 15 procentų tūrio	260	HLT (hektolitras)
Tarpiniai produktai, kurie atitinka Vyriausybės ar jos įgaliotos institucijos patvirtintą vaisių - uogų vynų apibūdinimą, taip pat tarpiniai produktai, pagaminti iš midaus, kurių faktinė tūrinė alkoholio koncentracija, išreikšta tūrio procentais, yra didesnė kaip 15 procentų tūrio	270	HLT (hektolitras)
Etilo alkoholis, išskyrus midaus trauktines	280	HPA (gryno etilo alkoholio hektolitras)
Midaus trauktinės	290	HPA (gryno etilo alkoholio hektolitras)
Apdorotas tabakas:	300
Cigaretės	310	MIL (tūkstantis vienetų)
Cigarai, cigarilės	320	KGM (kilogramas)
Rūkomasis tabakas	330	KGM (kilogramas)
Kuras:	400
Variklių benzinas, jo pakaitalai ir priedai	410	TNE (tona)
Variklių benzinas, jo pakaitalai ir priedai (valstybės atsargos)	411	TNE (tona)
Variklių benzinas ir biologinės kilmės žaliavų mišiniai, pagaminti laikantis Biokuro įstatymo ir jo įgyvendinimą reglamentuojančių teisės aktų reikalavimų	420	TNE (tona)
Variklių benzinas ir biologinės kilmės žaliavų mišiniai, pagaminti laikantis Biokuro įstatymo ir jo Įgyvendinimą reglamentuojančių teisės aktų reikalavimų (valstybės atsargos)	421	TNE (tona)
Žibalas, jo pakaitalai ir priedai	430	TNE (tona)
Žibalas, jo pakaitalai ir priedai (valstybės atsargos)	431	TNE (tona)
Gazoliai, jo pakaitalai ir priedai	440	TNE (tona)
Gazoliai, jo pakaitalai ir priedai (valstybės atsargos)	441	TNE (tona)
Šildymui skirti gazoliai (buitinis krosnių kuras), pažymėti Akcizų įstatymo 37 str. nustatyta tvarka	450	TNE (tona)
Šildymui skirti gazoliai (buitinis krosnių kuras), pažymėti Akcizų įstatymo 37 str. nustatyta tvarka (valstybės atsargos)	451	TNE (tona)
Gazoliai ir biologinės kilmės žaliavų mišiniai, pagaminti laikantis Biokuro įstatymo ir jo įgyvendinimą reglamentuojančių teisės aktų reikalavimų	460	TNE (tona)
Gazoliai ir biologinės kilmės žaliavų mišiniai, pagaminti laikantis Biokuro įstatymo ir jo įgyvendinimą reglamentuojančių teisės aktų reikalavimų (valstybės atsargos)	461	TNE (tona)
Gazoliai ir biologinės kilmės žaliavų mišiniai, pagaminti iš Akcizų įstatymo 37 straipsnyje nustatyta tvarka ženklintų gazolių (buitinių krosnių kuro) laikantis Biokuro įstatymo ir jo įgyvendinimą reglamentuojančių teisės aktų reikalavimų	465	TNE (tona)
Gazoliai ir biologinės kilmės žaliavų mišiniai, pagaminti iš Akcizų įstatymo 37 straipsnyje nustatyta tvarka ženklintų gazolių (buitinių krosnių kuro) laikantis Biokuro įstatymo ir jo įgyvendinimą reglamentuojančių teisės aktų reikalavimų (valstybės atsargos)	466	TNE (tona)
Skystasis kuras (mazutai), atitinkantis Vyriausybės ar jo įgaliotos institucijos nustatytus požymius, jo pakaitalai ir priedai	470	TNE (tona)
Skystasis kuras (mazutai), atitinkantis Vyriausybės ar jo įgaliotos institucijos nustatytus požymius, jo pakaitalai ir priedai (valstybės atsargos)	471	TNE (tona)
Skystasis kuras (mazutai), jo pakaitalai ir priedai	480	TNE (tona)
Skystasis kuras (mazutai), jo pakaitalai ir priedai (valstybės atsargos)	481	TNE (tona)
Skystasis kuras (mazutai), jo pakaitalai ir priedai, pažymėti Akcizų įstatymo 37 str. nustatyta tvarka	490	TNE (tona)
Skystasis kuras (mazutai), jo pakaitalai ir priedai, pažymėti Akcizų įstatymo 37 str. nustatyta tvarka (valstybės atsargos)	491	TNE (tona)
Naftos dujos ir dujiniai angliavandeniliai, jų pakaitalai ir priedai:	500
Skirti naudoti kaip degalai (variklių kuras) naftos dujos ir dujiniai angliavandeniliai, jų pakaitalai ir priedai	510	MTQ (tūkstantis litrų)

_____________

PATVIRTINTA

Valstybinės mokesčių inspekcijos prie

Lietuvos Respublikos finansų

ministerijos viršininko 2002 m. birželio 14 d.

įsakymu Nr. 156

AKCIZAIS APMOKESTINAMŲ PREKIŲ SANDĖLIO PAVYZDINIO APSKAITOS ŽURNALO PILDYMO TAISYKLĖS

I. BENDROSIOS NUOSTATOS

1. Akcizais apmokestinamų prekių sandėlio pavyzdinio apskaitos žurnalo pildymo taisyklės (toliau – Taisyklės) nustato, kaip turi būti pildomas akcizais apmokestinamų prekių sandėlio apskaitos žurnalas (toliau – Žurnalas).

2. Taisyklės parengtos vadovaujantis finansų ministro 2002 m. birželio 5 d. įsakymu Nr. 154 „Dėl Lietuvos Respublikos akcizų įstatymo įgyvendinimo“ patvirtinta Operacijų apskaitos tvarka ir reikalavimais dėl apskaitos priemonių.

3. Taisyklių turi laikytis akcizais apmokestinamų prekių sandėlių (toliau – Sandėlių) savininkai, kuriems privaloma tvarkyti centrinio mokesčių administratoriaus (toliau – Inspekcija) nustatytos formos Žurnalus.

4. Visos Taisyklėse vartojamos sąvokos atitinka galiojančiuose teisės aktuose vartojamas sąvokas.

II. SANDĖLIO ŽURNALO PILDYMAS

5. Žurnalo tituliniame lape įrašomas Žurnalo pavadinimas, Sandėlio savininko pavadinimas, Sandėlio atskiras identifikacinis numeris ir jo adresas.

6. Žurnalo stulpelyje „Eil. Nr.“ nurodomas įrašo eilės numeris.

7. Stulpelyje „Data“ nurodoma operacijos atlikimo data (metai, mėnuo, diena).

8. Stulpelyje „Laikas (val. min.)“ nurodomas operacijos atlikimo laikas (valandomis ir minutėmis).

9. Stulpelyje „Prekės KPN kodas“ nurodomas akcizais apmokestinamos prekės kodas pagal Kombinuotąją prekių nomenklatūrą.

10. Stulpelyje „Akcizų įstatyme nurodytų akcizais apmokestinamų prekių tarifinės grupės kodas“ nurodomas kodas iš Inspekcijos patvirtinto Akcizų įstatyme nurodytų akcizais apmokestinamų prekių tarifinių grupių kodų klasifikatoriaus.

11. Stulpelyje „Prekės pavadinimas ir trumpas aprašymas“ nurodomas prekės pavadinimas ir trumpas aprašymas, kad būtų galima identifikuoti pačią prekę pagal jos tikslų pavadinimą.

12. Stulpelyje „Prekės matavimo vnt.“ nurodomas tai prekei būdingas matavimo vienetas, pagal kurį būtų galima nustatyti akcizo sumą, tenkančią konkrečiam prekių kiekiui. Gali būti naudojami Inspekcijos patvirtinti Akcizų įstatyme nurodytų akcizais apmokestinamų prekių tarifinių grupių kodų klasifikatoriuje nurodyti prekių matavimo vienetų triženkliai kodai.

13. Stulpelio „Pajamos“ skiltyje „Operacijos kodas“ nurodomas kodas iš Inspekcijos patvirtinto Klasifikatoriaus operacijų, susijusių su akcizais apmokestinamų prekių sandėlyje esančiomis akcizais apmokestinamomis prekėmis. Skiltyje „Dokumento serija ir numeris“ nurodomas operaciją pagrindžiančio dokumento numeris, o jeigu šis dokumentas turi ir seriją, tai – ir serija. Skiltyje „Kiekis“ nurodomas akcizais apmokestinamų prekių, su kuriomis buvo atlikta operacija, kiekiai, jie nurodomi tais matavimo vienetais, kurie nurodyti stulpelyje „Prekės matavimo vnt.“. Kiekviena operacija turi būti nurodoma atskiroje eilutėje. Pagamintų prekių kiekiai turi būti nurodomi Žurnale ne vėliau kaip Sandėlio darbo dienos pabaigoje, o jeigu Sandėlis dirba ištisą parą, tai šie kiekiai nurodomi kalendorinės dienos pabaigoje.

14. Stulpelio „Išlaidos“ skiltyje „Operacijos kodas“ nurodomas kodas iš Inspekcijos patvirtinto Klasifikatoriaus operacijų, susijusių su akcizais apmokestinamų prekių sandėlyje esančiomis akcizais apmokestinamomis prekėmis, o skiltyje „Kiekis“ nurodomas akcizais apmokestinamų prekių, su kuriomis buvo atlikta operacija, kiekiai, jie nurodomi tais matavimo vienetais, kurie nurodyti stulpelyje „Prekės matavimo vnt.“. Kiekviena operacija turi būti nurodoma atskiroje eilutėje ir tuoj po operacijos.

15. Stulpelyje „Likutis po operacijos (kiekis)“ nurodomas akcizais apmokestinamų prekių kiekis po operacijos, jis nurodomas tais matavimo vienetais, kurie nurodyti stulpelyje „Prekės matavimo vnt.“.

16. Stulpelyje „Atsakingo asmens vardas, pavardė, parašas“, asmuo, kurį Sandėlio savininkas įgaliojo pildyti Žurnalą, turi įrašyti savo vardą, pavardę ir pasirašyti. Jeigu pildomas elektroninis Žurnalas, šio stulpelio pildyti neprivaloma.

III. BAIGIAMOSIOS NUOSTATOS

17. Žurnalus įmonės spausdina ar kitaip įsigyja savo nuožiūra. Žurnalo puslapiai turi būti sunumeruoti, perverti virvele ir užantspauduoti Sandėlio savininko antspaudu. Įrašas, nurodantis žurnalo puslapių skaičių (skaičiais ir žodžiais), tvirtinamas Sandėlio savininko bei apskrities valstybinės mokesčių inspekcijos, kurios veiklos teritorijoje yra Sandėlis, darbuotojo parašais. Žurnalas turi būti užregistruotas ir užantspauduotas apskrities valstybinės mokesčių inspekcijos antspaudu. Sandėlio savininkas turi teisę Žurnalą papildyti stulpeliais ir skiltimis.

18. Trynimai ir nepatvirtinti taisymai Žurnale draudžiami. Taisymai turi būti patvirtinti taisytojo parašu.

19. Jeigu Sandėlyje yra įdiegta kompiuterinė akcizais apmokestinamų prekių apskaita, tai suderinus su apskrities valstybine mokesčių inspekcija, kurios veiklos teritorijoje yra Sandėlis, šiose Taisyklėse nurodyto Žurnalo pildyti neprivaloma. Žurnalo informacija kasdien išspausdinama lapuose, kurie numeruojami, patvirtinami Sandėlio savininko arba jo įgalioto asmens parašu ir segami į atskiras kiekvieno mėnesio bylas.

20. Žurnalas (jeigu tvarkomas kompiuterinis Žurnalas, tai kiekvieno mėnesio bylos su įsegta Žurnalų informacija) saugomas laikantis Lietuvos archyvų departamento prie Lietuvos Respublikos Vyriausybės nustatytų dokumentų saugojimo terminų.

21. Už šių Taisyklių pažeidimus asmenys atsako Lietuvos Respublikos įstatymų nustatyta tvarka.

______________

PATVIRTINTA

Valstybinės mokesčių inspekcijos

prie Lietuvos Respublikos finansų ministerijos

viršininko 2002 m. birželio 14 d.

įsakymu Nr. 156

AKCIZAIS APMOKESTINAMŲ PREKIŲ SANDĖLIO PAVYZDINIS APSKAITOS ŽURNALAS

Eil. Nr.	Data	Laikas (val., min)	Prekės KPN kodas	Akcizų įstatyme nurodytų akcizais apmokestinamų prekių tarifinės grupės kodas	Prekės pavadinimas ir trumpas aprašymas	Prekės matavimo vnt.	Pajamos	Išlaidos	Likutis po operacijos	Atsakingo asmens vardas, pavardė, parašas

operacijos kodas	dokumento serija ir numeris	kiekis	operacijos kodas	dokumento serija ir numeris	kiekis

________________